EkBass/fiwiki-20250220-pages-articles huggingface dataset:
West Atlanticin lento 294

West Atlanticin lento 294 oli West Air Swedenin operoima postilento Oslosta Tromssaan, joka syöksyi maahan 8. tammikuuta 2016 lähellä Akkajaure-järveä Ruotsin Jällivaarassa. Ongelmat alkoivat kello 0.19.20 paikallista aikaa, kun toimintahäiriön vuoksi tietokoneyksikkö lähetti kapteenin näytölle virheellisen tiedon, jonka mukaan kone olisi jyrkässä nousussa. 30 sekuntia myöhemmin perämies lähetti hätäkutsun lennonjohdolle, jolloin lentokone oli jo pudonnut 10 600 metrin korkeudesta 7 300 metriin ja ilmanopeus oli noin 740 km/h. Lentokone törmäsi maahan vain minuutti ja kaksikymmentäsekuntia ongelmien alkamisen jälkeen. Viimeinen tallennettu nopeus oli noin 940 km/h. Onnettomuuspaikka löydettiin kello 3.10, noin kolme tuntia onnettomuuden jälkeen. Maahansyöksyssä lentokone hajosi pieniksi osiksi. Molemmat miehistön jäsenet kuolivat onnettomuudessa. Kone oli alun perin ollut CRJ200-mallia ja Lufthansa CityLinen omistuksissa vuosina 1993–2006. Tämän jälkeen se muutettiin CRJ200PF-koneeksi, minkä jälkeen se toimitettiin West Air Swedenille. == Lähteet == Luokka:Lento-onnettomuudet Ruotsissa Luokka:Vuoden 2016 lento-onnettomuudet
Natalinparsa

Natalinparsa (Asparagus densiflorus) on parsalaji, jonka lajikkeita ovat häntäparsa (A. densiflorus ’Meyeri’) ja hienohelma (A. densiflorus ’Sprengeri’). Niitä viljellään huonekasveina ja hienohelmaa myös leikkokasvina. Myös lajista on joskus käytetty nimitystä hienohelma. == Levinneisyys == Natalinparsa esiintyy luonnonvaraisena eteläisimmässä Afrikassa: Etelä-Afrikassa, Swazimaassa ja Lesothossa.United States Department of Agriculture (USDA), National Plant Germplasm System: Asparagus densiflorus (Kunth) Jessop Viitattu 21.6.2017. == Lähteet == == Aiheesta muualla == * Suomen Lajitietokeskus: Natalinparsa – Asparagus densiflorus Luokka:Parsat
Erkki Linko

Erkki Edvard Linko (vuoteen 1906 Lindroth, 27. helmikuuta 1893 Tampere – 23. marraskuuta 1966 TukholmaOtavan Iso tietosanakirja, osa 10, Kuolleita (ei sivunumeroa). Otava 1967.) oli Radio-orkesterin perustaja ja kapellimestari 1927–1952.Otavan Iso tietosanakirja, osa 4, p. 683. Otava 1968. Erkki Linko toimi vuosina 1916–1927 pianistina ja orkesterinjohtajana ravintoloissa ja elokuvateattereissa. Hän opiskeli Helsingin musiikkiopistossa vuosina 1920–1922 ja teki opintomatkan Keski-Eurooppaan vuonna 1930. Linko työskenteli vuosina 1944–1952 myös Yleisradion nuottikirjaston hoitajana ja vuosina 1948–1949 R. E. Westerlundin konserttitoimiston johtajana. Hän vieraili orkesterinjohtajana muiden muassa Latviassa, Tšekkoslovakiassa ja Ruotsissa.Haapanen, Toivo ym. (toim.): Musiikin tietokirja, s. 285, ja täydennysliite, s. 35. Helsinki: Otava, 1957. Erkki Lingon veli oli säveltäjä Ernst Linko. Veljesten isä oli kuoronjohtaja Ernst Lindroth ja äidinisä tamperelainen musiikkivaikuttaja Fredrik Lundelin. == Lähteet == Luokka:Suomalaiset kapellimestarit Luokka:Vuonna 1893 syntyneet Luokka:Vuonna 1966 kuolleet Luokka:Ylen henkilöstö
Venäjän valtionpalkinto

Venäjän valtionpalkinto (, Gosudarstvennaja Premija Rossijskoj Federatsii) on tutkijoille, taiteilijoille ja humanitaarisen työn tekijöille osoitettu palkinto, joka perustettiin 1992. Vastaavaa Neuvostoliiton valtionpalkintoa jaettiin vuosina 1966—1991. Luokka:Palkinnot Luokka:Venäläinen kulttuuri
Biogen

Biogen (aiemmin Biogen Idec) on yhdysvaltalainen bioteknologinen lääkevalmistaja, jonka kotipaikka on Cambridge Massachusettsin osavaltiossa. Se on erikoistunut hermostorappeuma­sairauksien, veritautien ja autoimmuuni­sairauksien hoitoon. Sen osake noteerataan NASDAQ-pörssissä ja kuuluu NASDAQ-100- ja S&P; 500 -indekseihin. Biogenin perustivat vuonna 1978 Genevessä sen ajan merkittävät biologit Kenneth Murray (Edinburghin yliopisto), Philip Allen Sharp (Massachusetts Institute of Technology), Walter Gilbert (Harvardin yliopisto) ja Charles Weissmann (Zürichin yliopisto). Yrityksen ensimmäinen tuote oli alfainterferoni. Sharp ja Gilbert saivat myöhemmin Nobel-palkinnon, Gilbert vuonna 1980 ja Sharp 1993.History , Biogen. Viitattu 8.1.2016. Yhtiön perustamisvaiheessa mukana oli myös sijoittajia, mutta pörssimaailman innostus hiipui pian. Osakkeen arvo oli maaliskuussa 1983 23 dollaria, mutta puolitoista vuotta myöhemmin enää viisi dollaria. Tieteellisen työn ja liike-elämän yhdistäminen oli yrityksen perustajille vaikeaa; Harvard vaati hallituksen puheenjohtajana toiminutta Gilbertiä valitsemaan yrityksen ja yliopiston välillä. Gilbert valitsi yrityksen, mutta sen rahoittajat valittivat hänen käyttäytyvän kuin yrityksen pääoma olisi tutkimusapuraha. 1984 Gilbert jätti yrityksen ja palasi Harvardiin. Vuonna 2003 Biogen fuusioitui sandiegolaisen IDEC Pharmaceuticals -yhtiön kanssa, jonka olivat vuonna 1986 perustaneet Ivor Royston ja Howard Birndorf. Yritys käytti sen jälkeen nimeä Biogen Idec, kunnes nimi lyhennettiin taas muotoon Biogen. Biogenin tuotantolaitokset sijaitsevat Yhdysvaltojen Massachusettsissa ja Pohjois-Carolinassa sekä Tanskan Hillerødissä.Our Facilities , Biogen. Viitattu 8.1.2016. Suomessa myytäviä Biogenin valmisteita ovat MS- tautilääkkeet Avonex (interferonibeeta-1a), Fampyra (fampridiini), Plegridy (peginterferonibeeta‑1a), Tecfidera (dimetyylifumaraatti) ja Tysabri (natalitsumabi).Biogen, Lääkeinfo. Viitattu 8.1.2016. ==Lähteet== Luokka:NASDAQ-100-indeksi Luokka:Yhdysvaltalaiset lääkealan yritykset Luokka:Yhdysvaltalaiset pörssiyhtiöt
Di-isopropyylitryptamiini

Di-isopropyylitryptamiini eli DiPT on hallusinogeeninen tryptamiini jolla on erityislaatuinen vaikutus. Suurin osa hallusinogeeneistä aiheuttaa hallusinaatioita - näkyviä harha-aistimuksia - DiPT vaikuttaa pääasiassa kuuloon. DiPTiä on ehdotettu avuksi neurologisiin tutkimuksiin sen voimakkaasti kuuloon vaikuttavien ominaisuuksien vuoksi. DiPTiä käyttäneet henkilöt voivat kokea erittäin korkea- ja kovaäänisiä harha-aistimuksia jotka voivat kestää viikkoja, ja ovat yleensä äärimmäisen epämiellyttäviä. Se saattaa myös aiheuttaa painetta sisäkorvaan, joka voi olla kivuliasta. Ainetta kerran käyttäneet eivät yleensä käytä sitä toistuvasti epämiellyttävien vaikutusten vuoksi. TiHKAL-kirjan mukaan annostus on 100-250 mg suun kautta ja kesto 2-4 tuntia. Täydet vaikutukset ilmenevät noin 1 tunnin jälkeen annoksen ottamisesta. Poltettaessa 8 mg annos alkavat vaikutukset noin 8 minuutissa. == Laki == DiPT on luokiteltu Suomessa kuluttajamarkkinoilta kielletyksi psykoaktiiviseksi aineeksi. == Katso myös == * Dietyylitryptamiini * Dimetyylitryptamiini * Dipropyylitryptamiini * 2C * NBOMe * Psykedeeliset fenetyyliamiinit * Lysergihapon amidit * Luettelo YK:n yleissopimusten mukaisista huumeista == Lähteet == == Aiheesta muualla == * Erowid-portaali * TiHKAL-kirja osoitteessa Erowid * isomerdesign.com Luokka:Psykedeeliset tryptamiinit
Martola

Martola on seuraavien henkilöiden sukunimi: *Armas-Eino Martola (1896–1986), jääkärikenraali *Jaakko Martola (1833–1892), maanviljelijä ja valtiopäivämies *Jakob Johan Erik (Jussi) Martola (1895–1966),Otavan Iso tietosanakirja, Otava 1967, osa 10, Kuolleita (ei sivunumeroa) SKOP:n pääjohtaja == Lähteet ==
National Motor Museum

National Motor Museum on brittiläinen autoilua esittelevä museo. Se sijaitsee Hampshiren Beaulieussä. Museon kokoelmiin kuuluu 285 ajoneuvoa, sekä autoja että moottoripyöriä ja muita autoiluesineitä. Museon vanhin ajoneuvo on vuodelta 1875. == Lähteet == == Aiheesta muualla == Luokka:Hampshiren rakennukset ja rakennelmat Luokka:Liikennemuseot Luokka:Yhdistyneen kuningaskunnan museot
Trifluorimeskaliini

Trifluorimeskaliini (TF-M) on hallusinogeeninen fenetyyliamiini ja meskaliinin muunnos, jossa trifluorometoksiryhmä on korvannut keskeisen metoksiryhmän meskaliinista. Aineen kehitti ensimmäisen Daniel Trachsel vuonna 2011, lukuisten muiden samankaltaisten kemikaalien kanssa. Trifluorimeskaliinin havaittiin olevan yksi voimakkaimmista kemikaaleista tässä ryhmässä, ja sen annostukseksi on raportoitu 15–40 mg, 60 mg ollessa "voimakas yliannostus". Se on hidasvaikutteinen, mutta vaikutukset voivat kestää jopa 14–24h tai pidempään. == Katso myös == * 2C-TFM * NBOMe * Psykedeeliset tryptamiinit‎ * Lysergihapon amidit * Luettelo YK:n yleissopimusten mukaisista huumeista == Lähteet == == Aiheesta muualla == * isomerdesign.com Luokka:Psykedeeliset fenetyyliamiinit Luokka:Fluoriyhdisteet
Øyvind Moen Fjeld

Øyvind Moen Fjeld (s. 10. tammikuuta 1988) on norjalainen maastohiihtäjä. Hän edustaa Kjelsås IL:ää. Fjeld kilpaili maailmancupissa ensimmäisen kerran 8. maaliskuuta 2014 Oslossa 50 kilometrin perinteisen hiihtotavan kilpailussa. Hän ylsi heti maailmancupin pisteille ollen 27:s. Skandinavia Cupissa Fjeld on saavuttanut yhden palkintopallisijan. Hän oli kolmas 20 kilometrin perinteisen hiihtotavan kilpailussa Otepäässä 23. helmikuuta 2014. Fjeld oli mukana Universiadeissa 2013 sijoittuen 10 kilometrin vapaan hiihtotavan kilpailussa 13. sijalle, viestissä seitsemänneksi ja 30 kilometrin perinteisen hiihtotavan kilpailussa kahdeksanneksi. Kaudesta 2015–2016 lähtien Fjeld on kilpaillut säännöllisesti Ski Classics -sarjassa. Hän edustaa Team Santanderia. Jo keväällä 2011, 2012, 2013 ja 2015 Fjeld oli hiihtänyt sarjaan kuuluvan Birkebeinerrennetin. Fjeld on ollut yksittäisessä osakilpailussa parhaimmillaan neljäs Vaasahiihdossa 2016.http://www.vismaskiclassics.com/standings_total?personID=3420432 == Lähteet == Luokka:Norjalaiset maastohiihtäjät Luokka:Vuonna 1988 syntyneet Luokka:Elävät henkilöt
Yrjö Sinkari

Yrjö Juhani Sinkari, vuoteen 1936 Zinck (20. lokakuuta 1894 Jaakkima – 18. marraskuuta 1966 HelsinkiOtavan Iso tietosanakirja, Otava 1967, osa 10, Kuolleita (ei sivunumeroa)) oli suomalainen juristi. Hän oli ensin eri viroissa Viipurin hovioikeudessa ja sitten Itä-Suomen hovioikeudenneuvos 1949–1961 ja sen presidentti vuodesta 1961.Otavan Iso tietosanakirja, Otava 1966 2.p., osa 7, palsta 1491 == Lähteet == Luokka:Suomalaiset juristit Luokka:Suomalaiset tuomarit Luokka:Suomen hovioikeuksien presidentit Luokka:Vuonna 1894 syntyneet Luokka:Vuonna 1966 kuolleet
Astrodome

Astrodome on Texasin Houstonissa sijaitseva stadion. Astrodome valmistui vuonna 1965. Siinä on yli 60 000 paikkaa ja se on Yhdysvaltojen ensimmäinen suljettu ja ilmastoitu stadion. Roy Hofheinz lanseerasi Astrodomelle lempinimen ”maailman kahdeksas ihme”. Astrodome on monikäyttöareena, jossa on järjestetty karjanäyttelyitä, konsertteja, messuja, nyrkkeilyotteluita, rodeota, tennispelejä ja uskonnollisia tilaisuuksia. Astrodome on ollut Major League Baseball -sarjassa pelanneen Houston Astrosien, NFL-liigan Houston Oilersin (nyk. Tennessee Titans) ja Houston Cougarsien kotikenttä. Oilersit muuttivat pois Houstonista kauden 1996 jälkeen ja Astrot muuttivat uudelle kentälle Houstonin keskustaan vuonna 2000. Vuonna 2005 tuhansia hurrikaani Katrinaa pakenevia majoitettiin Astrodomelle. Sen jälkeen stadion on ollut käyttämätön. Sen osoite on 8400 Kirby Drive. Stadion otettiin National Register of Historic Placesiin vuonna 2014. == Lähteet == == Aiheesta muualla == Luokka:Yhdysvaltain amerikkalaisen jalkapallon stadionit Luokka:Yhdysvaltain baseballstadionit Luokka:Yhdysvaltain jalkapallostadionit Luokka:Houstonin rakennukset ja rakennelmat Luokka:Houstonin urheilu Luokka:National Register of Historic Places -kohteet Texasissa
Pauli Tuovinen

Pauli Ilmari Tuovinen (2. toukokuuta 1903 Polvijärvi – 15. tammikuuta 1965 Helsinki) oli suomalainen lääkäri. Tuovisen vanhemmat olivat kauppias Matti Tuovinen ja Aleksandra Lind ja puoliso vuodesta 1930 Lahja Lemmitty Hyytiäinen. Tuovinen tuli ylioppilaaksi Suomalaisesta normaalilyseosta ja valmistui lääketieteen lisensiaatiksi 1931, jolloin hän myös väitteli lääketieteen ja kirurgian tohtoriksi. Tuovinen sai kirurgian erikoislääkärin pätevyyden 1938 ja urologian erikoislääkärin pätevyyden 1951. Hän oli Helsingin yliopiston kirurgian dosentti vuodesta 1943, Marian sairaalan kirurgisen osaston ylilääkäri ja sairaalan johtaja vuodesta 1950. Tuovinen sai professorin arvonimen vuonna 1953. Hänen tutkimusalaansa oli urologia, jolta hän julkaisi Urologian oppikirjan (1960). Sodissa Tuovinen toimi kenttäsairaalan ja sotasairaalan lääkärinä; sotilasarvoltaan hän oli lääkintämajuri (1942). == Lähteet == Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1903 syntyneet Luokka:Vuonna 1965 kuolleet
Andrei Sobolev

Andrei Andrejevitš Sobolev (, s. 27. marraskuuta 1989 Taštagol) on venäläinen lumilautailija, joka kilpailee paripujotteluissa. 184 senttimetriä pitkä ja 73 kilogrammaa painava Sobolev edustaa FSO Rossijaa.http://www.sports- reference.com/olympics/athletes/so/andrey-sobolev-1.html Sobolev kilpaili vuoden 2014 talviolympialaisissa Sotšissa ollen parisuurpujottelussa yhdeksäs ja parierikoispujottelussa 27:s. MM-kilpailuihin hän on osallistunut kolmesti, saavuttaen kultaa parisuurpujottelusta ja hopeaa parierikoispujottelusta vuoden 2015 MM-kilpailuista. Nuorten MM-kilpailuista Sobolevilla on yksi hopea parierikoispujottelusta vuodelta 2009. Maailmancupissa Sobolev on kilpaillut vuodesta 2007 alkaen. Hän on saavuttanut yhden osakilpailuvoiton. Myös Sobolevin pikkusisko Natalija Soboleva on lumilautailija. == Lähteet == Luokka:Venäläiset lumilautailijat Luokka:Vuonna 1989 syntyneet Luokka:Elävät henkilöt
Jens Burman

Jens Burman (s. 16. elokuuta 1994 Rätan, Bergin kunta) on ruotsalainen maastohiihtäjä, joka edustaa Åsarna IK -seuraa.http://skidresultat.se/?cat=skier&id;=56380 Burman debytoi maailmancupissa helmikuussa 2015 Östersundin 15 kilometrin vapaan hiihtotavan kilpailussa sijoittuen sijalle 45. Ensimmäistä kertaa hän sijoittui 30 parhaan joukkoon Tour de Skihin kuuluvassa Toblachin 10 kilometrin vapaan hiihtotavan kilpailussa tammikuussa 2016 ollen 27:s. Kymmenen parhaan joukkoon hän sijoittui ensimmäisen kerran oltuaan kuudes Davosin 30 kilometrin vapaan hiihtotavan kilpailussa joulukuussa 2016. Joulukuussa 2018 hän oli Lillehammerin Nordic opening -tapahtuman 15 kilometrin perinteisen hiihtotavan takaa-ajokilpailun osuusajoissa viides. Maaliskuussa 2021 Burman saavutti ensimmäisen maailmancupin palkintopallisijansa sijoittumalla kolmanneksi Engadinin 50 kilometrin vapaan hiihtotavan takaa-ajokilpailussa. Vuodenvaihteessa 2023–2024 hän oli kahdeksas Tour de Skin kokonaiskilpailussa. Burmanilla on nuorten MM-kilpailuista yksi hopea 10 kilometrin perinteisen hiihtotavan kilpailusta vuodelta 2014 Val di Fiemmestä. Hän voitti alle 23-vuotiaiden maailmanmestaruuden 15 kilometrin perinteisen kilpailussa 2016. Lahden MM-kilpailuissa 2017 hän sijoittui 15 kilometrin perinteisen hiihtotavan kilpailussa 14:nneksi ja 50 kilometrin vapaan hiihtotavan yhteislähtökilpailussa 15:nneksi. Seefeldin MM-kilpailuissa 2019 hän oli yhdistelmäkilpailussa ja 50 kilometrin vapaan hiihtotavan kilpailussa kymmenes sekä 15 kilometrin perinteisen hiihtotavan kilpailussa yhdestoista. Oberstdorfin MM-kilpailuissa 2021 hän sijoittui 50 kilometrin perinteisen hiihtotavan yhteislähtökilpailussa viidenneksi, 15 kilometrin vapaan hiihtotavan kilpailussa kahdeksanneksi ja yhdistelmäkilpailussa 11:nneksi. Pekingin olympialaisissa 2022 hän oli 15 kilometrin perinteisen hiihtotavan kilpailussa kahdeksas. Planican MM-kilpailuissa 2023 hän sijoittui 50 kilometrin perinteisen hiihtotavan yhteislähtökilpailussa kahdeksanneksi ja 30 kilometrin yhdistelmäkilpailussa 11:nneksi. == Lähteet == Luokka:Ruotsalaiset maastohiihtäjät Luokka:Vuonna 1994 syntyneet Luokka:Elävät henkilöt
Verman

Verman Oy on suomalainen vuonna 1987 perustettu lääke- ja terveydenhoitoalan tukkuyritys. Sen tuotteisiin kuuluu reseptilääkkeitä, itsehoitolääkkeitä, ravintolisiä, haavanhoitotuotteita sekä terveydenhuollon laitteita ja tarvikkeita. Keravalainen perheyritys vie tuotteitaan myös muihin Pohjoismaihin, Baltian maihin ja Venäjälle. Vermanin perusti lääkealalla pitkään toiminut Seppo Vertanen vuonna 1987. Ensimmäisiä tuotteita oli laktaasientsyymi Lactrase. Vuonna 2012 Verman osti luontaistuotetukku Suomen Bioteekin osaksi Verman-konsernia. Samana vuonna Vermanille myönnettiin Suomen Yrittäjien valtakunnallinen yrittäjäpalkintoValtakunnalliset yrittäjäpalkinnot jaettiin, Kauppalehti 20.10.2012. Viitattu 8.1.2016. perusteina yrityksen tasainen kasvu, kokonaisten tuoteperheiden rakentaminen sekä erinomaisesti onnistunut sukupolvenvaihdos. Vuonna 2014 koko konsernin liikevaihto oli 32,4 miljoonaa euroa ja henkilöstömäärä 53.Verman , Verman Oy. Viitattu 8.1.2016. Vermanin Suomessa myytäviä lääkkeitä ovat Foliver-foolihappovalmiste, Heinix- ja Kestox-antihistamiinit, Obsidan-rautavalmiste, Paraceon- parasetamoliperäpuikot ja trospiumkloridi Trospium Verman virtsaamisvaikeuksiin.Verman, Lääkeinfo. Viitattu 8.1.2016. Vermanin ravintolisien tuotemerkkejä ovat Bethover, Foliren, Lactrase, Melarest, Minisun, Nogasin, Ramavit, Rela-maitohappotuotteet, Synomax ja Smartlax.Ravintolisät , Verman Oy. Viitattu 8.1.2016. ==Lähteet== Luokka:Suomalaiset lääkealan yritykset Luokka:Suomalaiset terveydenhoitoalan yritykset Luokka:Suomalaiset tukkukaupat Luokka:Suomalaiset perheyritykset Luokka:Keravalaiset yritykset
Siipikarjaliitto

Siipikarjaliitto, aiemmin (Suomen) Siipikarjanhoitajain Liitto, on vuonna 1918 Hämeenlinnassa perustettu siipikarja-alan järjestö, joka toimii siipikarjatalouden kehittämistyössä ja alan järjestöjen yhdyssiteenä. Sen tehtävänä on neuvonta, alan opetus- ja koetoiminnan johtaminen sekä jalostustoiminnan valvonta. 1926 perustettiin Siipikarjanhoitokoulu, joka toimi vuoteen 1989, ja 1919 Siipikarja-lehti. Jäsenmäärä vuonna 1980 oli 3130.Facta 2001, WSOY 1985, 14. osa, palsta 696Historia, Siipikarjaliitto Liiton toimisto siirtyi Hämeenlinnasta Jokioisiin vuonna 1990. Nykyisin toimisto sijaitsee Loimaalla, jonne se siirtyi Jokioisilta vuonna 2020. == Lähteet == Luokka:Suomalaiset maatalousjärjestöt Luokka:Siipikarja
Aarne Siirala

Aarne Johannes Siirala (8. heinäkuuta 1919 Liperi – 8. toukokuuta 1991 Carnarvon, Minden Hills, Ontario, Kanadahttps://www.hs.fi/ihmiset/art-2000003067558.html) oli suomalainen teologi ja professori. Hän oli Seurakuntaopiston johtaja 1952–1960. Hän oli Kanadassa Waterloon luterilaisen yliopiston systemaattisen teologian professori vuosina 1963–1974 ja Wilfrid Laurierin yliopiston uskontotieteen professori 1974–1984. Hänen teemojaan ovat kristiuskon immanetti piirre ja evankeliumin sanoman inhimillisyys.Facta 2001, osa 14, p. 698. WSOY 1985. Siirala opiskeli sotien jälkeen teologiksi Lundin yliopistossaMalinen, Mika: Osmo Tiililän ja Aarne Siiralan käsitykset uskosta. Pro gradu. Helsingin yliopisto. ja väitteli tohtoriksi Helsingin yliopistossa vuonna 1955. Hän oli Helsingin yliopiston systemaattisen teologian dosentti 1962–1969 mutta ei astunut dogmatiikan professorin virkaan vuonna 1969. Siirala erosi Seurakuntaopiston johtajan tehtävästä ja muutti Kanadaan. Syynä oli 1960 julki tullut kohu tanssimisesta Seurakuntaopistolla. Kirkon sisällä oli jo aiemmin jotkut olleet sitä mieltä, että Siirala toi kirkkoon liikaa maallisia elementtejä.Mika Malinen, Osmo Tiililän ja Aarne Siiralan käsitykset uskosta, s. 4–5. Pro gradu, Helsingin yliopisto 2014 ==Teokset== * Sairauden sanottava, 1962 * Jumalallinen inhimillisyys, 1968 == Lähteet == Luokka:Suomalaiset teologit Luokka:Suomalaiset professorit Luokka:Yhdysvaltalaiset professorit Luokka:Vuonna 1919 syntyneet Luokka:Vuonna 1991 kuolleet Luokka:Systemaattinen teologia
Tuomo Siitonen

Tuomo Yrjö Ilmari Siitonen (s. 1946 Helsinki) on suomalainen arkkitehti. Hän on suunnitellut muun muassa Pekka Helinin kanssa Helsinkiin Ylätuvanpolun kokeilutalot (1979–1981) ja Tampereelle UKK-instituutin rakennuksen (1983)Facta 2001, WSOY 1985, 14. osa, palsta sekä Joensuun kaupunginkirjaston ja Suomen Moskovan-suurlähetystönTuomo Siitonen Architects. Siitonen nimitettiin 1993 Teknillisen korkeakoulun asuntosuunnittelun professorin virkaan.Henkilökuvassa Tuomo Siitonen, Betoni-lehti 2/2005 Hänelle on myönnetty arkkitehtuurin valtionpalkinto vuonna 2009. == Lähteet == Luokka:Suomalaiset arkkitehdit Luokka:Suomalaiset professorit Luokka:Teknillisen korkeakoulun professorit Luokka:Vuonna 1946 syntyneet Luokka:Elävät henkilöt
Islannin rannikkovartiosto

Islannin rannikkovartiosto koostuu kolmesta partioaluksesta ja neljästä ilma- aluksesta. Sen ensisijainen tehtävä on huolehtia maan sisäisestä turvallisuudesta yhteistyössä poliisin kanssa. Rannikkovartiosto ei ole sotilaallinen organisaatio, sillä Islannilla ei ole armeijaa. Rannikkovartiosto oli kuitenkin osapuolena Britannian kanssa käydyssä turskasodassa. ==Lähteet== Luokka:Islanti Luokka:Rannikkovartiostot
Derek Malcolm

Derek Malcolm (1932 – 15. heinäkuuta 2023) oli brittiläinen elokuvakriitikko. Hän teki pitkän toimittajan uran The Guardianissa ja oli myös muun muassa British Film Instituten johtokunnassa sekä lukuisilla elokuvajuhlilla juryssa. Malcolm syntyi vuonna 1932, kävi Eton Collegen ja opiskeli historiaa Oxfordin yliopistossa. Opiskelujensa jälkeen hän toimi estelaukkaratsastajana ja näytteli teatterissa. Myöhemmin hänestä tuli toimittaja. 1950-luvun lopulla Malcolm meni töihin The Guardianille, jossa hän toimi taidetoimittajana, teatterikriitikkona, elokuvakriitikkona ja lehden ensimmäisenä hevosurheilutoimittajana. Malcolm oli 25 vuoden ajan The Guardianin elokuvakriitikko, kunnes hänen oli eläköidyttävä 65-vuotiaana. Muutamaa vuotta myöhemmin Malcolmista tuli Evening Standardin elokuvakriitikko. Malcolm toimi Lontoon elokuvajuhlien ohjaajana, British Film Instituten johtokunnan jäsenenä ja International Association of Film Criticsin sekä British Federation of Film Societiesin puheenjohtajina. Hän oli Berliinin, Cannesin, Chicagon, Dinardin, Goan, Istanbulin, Moskovan, Rion, Singaporen ja Venetsian elokuvajuhlien juryn jäsenenä. Malcolm kuoli vuonna 2023. == Lähteet == Luokka:Brittiläiset toimittajat Luokka:Elokuvakriitikot Luokka:Vuonna 1932 syntyneet Luokka:Vuonna 2023 kuolleet
Tom Milne

Tom Milne (1926–2005) oli brittiläinen kriitikko. 1950- ja 1960-luvuilla hän kirjoitti teatterikritiikkiä muun muassa Encorelle. 1960-luvulta 1980-luvulle Milne kirjoitti elokuvakritiikkiä Monthly Film Bulletin ja Sight & Sound -lehtiin. Hän tulkitsi ja ylisti etenkin ranskalaista uutta aaltoa. Milne käänsi Jean-Luc Godardin ja Jacques Rivetten elokuvakritiikkiä, Bernard Eisenschitzin elämäkerran Nicholas Raystä, tekstitti 391 ranskalaista elokuvaa ja toimitti sekä The Encyclopedia of Horror Moviesia ja Time Out Movie Guiden kolmea ensimmäistä laitosta. Hän kirjoitti myös kirjat Carl Th. Dreyeristä, Joseph Loseysta ja Rouben Mamoulianista. == Lähteet == Luokka:Brittiläiset toimittajat Luokka:Elokuvakriitikot Luokka:Vuonna 1926 syntyneet Luokka:Vuonna 2005 kuolleet
Ossi Repo

Ossi Repo (s. 29. kesäkuuta 1948 Rovaniemi) on Kemin entinen kaupunginjohtaja. Kemin kaupunginvaltuuston valitessa kaupunginjohtajan kuuden vuoden määräajaksi vuonna 2005 hän voitti Martti Ruotsalaisen äänin 23–20. Ennen valintaansa kaupunginjohtajaksi Repo oli Lapin liiton kehittämisjohtaja. Eläkkeelle hän jäi vuonna 2012. Sittemmin hän on toiminut ainakin kuntajakoselvittäjänä Pohjois-Karjalassa ja Vaasan seudulla ja kannustanut Meri-Lapin kuntia yhdistymään. == Lähteet == Luokka:Kemin kaupunginjohtajat Luokka:Vuonna 1948 syntyneet Luokka:Elävät henkilöt
Katja Ruotsalainen

Katja Ruotsalainen (o.s. Hiipakka, s. 17. syyskuuta 1977 Jurva) on suomalainen uransa päättänyt maastohiihtäjä. 174 senttimetriä pitkä ja 62 kilogrammaa painava Ruotsalainen edusti urallaan Seinäjoen Hiihtoseuraa ja Teuvan Rivakkaa.http://www.eurosport.co.uk/cross-country-skiing/katja-ruotsalainen- hiipakka_prs38578/person.shtml Ruotsalainen kilpaili maailmancupissa vuosina 2002–2006. Hänen paras sijoituksensa on 22. tila Falunin takaa-ajokilpailusta maaliskuulta 2006. Skandinavia Cupin kokonaiskilpailun Ruotsalainen voitti kaudella 2005–2006. Hän saavutti Skandinavia Cupissa kolme toista sijaa ja yhtä monta kolmatta sijaa. == Lähteet == Luokka:Suomalaiset maastohiihtäjät Luokka:Vuonna 1977 syntyneet Luokka:Elävät henkilöt
Goldene Leinwand

Goldene Leinwand on saksalainen elokuvapalkinto. Robert Backheuer sai vuonna 1963 idean Goldene Leinwand -elokuvapalkinnosta, jonka Filmecho/Filmwoche -lehti ja Hauptverband Deutscher Filmtheater (HDF) myöntäisivät. Ensimmäisen Goldene Leinwand -tunnustuksen sai Hopeajärven aarre 22. tammikuuta 1964. Palkinto myönnetään levittäjälle. Tunnustuksen saa elokuva, joka on saanut Saksan liittotasavallassa vähintään kolme miljoonaa elokuvateatterikatsojaa puolentoista vuoden sisällä ensi-illastaan. Kuuden miljoonan katsojan elokuvalle myönnetään Goldene Leinwand tähdellä, yhdeksän miljoonan katsojan elokuvalle kahdella tähdellä. Titanicia varten piti perustaa uusi, kolmen tähden Goldene Leinwand. Vähintään kuuden elokuvan elokuvasarjalle voidaan myöntää Goldene Leinwand tähdellä ja timantilla. Tämä tunnustus on myönnetty James Bond, Tähtien sota ja Harry Potter -elokuvasarjoille. Palkintoveistoksen on suunnitellut graafikko Friedrich Beierlein. == Lähteet == Luokka:Elokuvapalkinnot Luokka:Saksan elokuva
Mämminiemi

Mämminiemi on Päijänteen Ristinselkään idästä pistävä niemi Toivakan Haukanmaalla. Siellä on Jyväskylän kaupungin ulkoilu-, veneily- ja virkistysaluehttp://www.jyvaskyla.fi/ajankohtaista/arkisto/1/0/61901 . Mämminiemen aikaisempi nimi on ilmeisesti ollut MäntykallioniemiPäijänne – suomalainen suurjärvi. == Lähteet == Luokka:Päijänteen niemet Luokka:Toivakan luonto
Wiklöf Holding

Wiklöf Holding Ab on Ahvenanmaalla toimiva monialakonsernin holdingyhtiö, joka omistaa 12 yritystä. Niistä muodostuva konserni työllisti vuonna 2012 noin 620 henkilöä ja tuotti liikevaihtoa 349 miljoonaa euroa. Kauppaneuvos Anders Wiklöfin omistama Wiklöf Holding on Suomen suurin yhden yksityishenkilön omistama yritys.Ahvenanmaalainen Wiklöf Holding Ab kasvoi autokaupasta monialaiseksi konserniksi , Y-lehti 21.10.2012. Viitattu 8.1.2016. Se on myös ensimmäinen Suomen Yrittäjien valtakunnallisen yrittäjäpalkinnon voittanut ahvenanmaalaisyritys.Valtakunnallisesti palkitut , Suomen Yrittäjät 2012. Viitattu 8.1.2016. Sen toimialoja ovat kauppa, turismi, helikopteripalvelut, logistiikka ja teollisuushallit. Konserni omistaa yhdessä pääomistajansa kanssa myös noin 20 % Ålandsbanken Abp:sta.Wiklöf Holding, Wiklöf Holding Ab. Viitattu 8.1.2016.Ålandsbankenin suurimmat osakkeenomistajat 31.12.2015. Viitattu 8.1.2016 Logistiikka-alalla Wiklöf Holding huolehtii ruotsinlaivojen tavaralogistiikasta ja taxfree-kaupasta. Skärgårdshavets Helikoptertjänst Ab on Suomen vanhin pelastushelikopteriyritys. Wiklöf omistaa lisäksi Maarianhaminassa Alandica-kulttuuri- ja kongressitalon liiketoiminnan, hotelli Arkipelagin, Byggvaruhuset-rautakaupan ja Mathis-supermarketin, Godbyssä Mattssons-supermarketin, Ahvenanmaan suurimman päivittäistavarakaupan K-Supermarket Kantarellenin sekä Kokkolassa Hotelli Kokkolan. Kälviällä toimii teollisuushallitoimittaja Best-Hall Oy. Yrityksen perustaja Anders Wiklöf on perustanut Itämerta suojelevan säätiön Ålandsfonden för Östersjöns framtid. ==Katso myös== *Wiklöf Holding Arena ==Lähteet== ==Aiheesta muualla== * (maksullinen) Luokka:Ahvenanmaalaiset yritykset Luokka:Suomalaiset holdingyhtiöt
Jarvis Landry

Jarvis Charles Landry (s. 28. marraskuuta 1992 Convent, Louisiana) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa NFL-liigassa pelaavaa Cleveland Brownsia. ==Ura== ===Miami Dolphins=== Landry oli Dolphinsin toisen kierroksen varaus vuoden 2014 NFL:n varaustilaisuudesta.Draft 2014 nfl.com Viitattu 8.1.2016 Hän pelasi avauskaudellaan kuusitoista ottelua, joista Landry oli avauskokoonpanossa yksitoista kertaa. Hän onnistui saamaan kauden aikana yhteensä 84 syötön vastaanottoa.Jarvis Landry nfl.com Viitattu 8.1.2016 Landry teki ensimmäisen touchdownin eli maalin Green Bay Packersiä vastaan 12. lokakuuta 2014. Kauden aikana hän teki viisi touchdownia. Kaudella 2015 Landry pelasi 16 ottelua ja oli avauksessa 14 kertaa. Hän saavutti yhteensä 110 syötön vastaanottoa ja neljä touchdownia. Landry rikkoi samalla Dolphinsien yhden kauden ennätyksen syötön vastaanotoissa, jonka edellistä ennätystä piti hallussaan OJ McDuffie 90:llä.Jarvis Landry breaks Dolphins single season receptions record thephinsider.com 20.12.2015 Viitattu 8.1.2016 ===Cleveland Browns=== Landry kaupattiin Dolphinsista Cleveland Brownsiin maaliskuussa 2018 Clevelandin vuoden 2018 4. kierroksen ja vuoden 2019 7. kierroksen varauksiin.Cleveland Browns acquire Jarvis Landry from Dolphins nfl.com 9.3.2018 Viitattu 28.8.2018 Siirrosta tuli virallinen 14.3.2018 NFL:n kauden alkaessa. Landry vaihtoi pelinumerokseen #80, jota oli käyttänyt jo yliopistossa, sillä hänen Dolphinsissa käyttämänsä #14 on jäädytetty Otto Grahamille. Landry solmi Brownsin kanssa viiden vuoden ja 75.5 miljoonan dollarin sopimuksen huhtikuussa 2018.Browns WR Jarvis Landry signs five-year extension nfl.com 12.4.2018 Viitattu 28.8.2018 ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Afroamerikkalaiset Luokka:Vuonna 1992 syntyneet Luokka:Elävät henkilöt
Lamar Miller

Lamar Miller (s. 25. huhtikuuta 1991 Miami, Florida) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän edustaa NFL-liigassa pelaavaa Houston Texansia. ==Ura== Miller pelasi Miamin yliopistossa ja pelasi ensimmäisen kautensa 2010. Miller pelasi yksitoista ottelua, joista hän oli kerran avauksessa. Miller juoksi 646 jaardia 108 juoksusta ja onnistui tekemään kuusi maalia. Seuraavalla kaudella 2011 Miller nousi joukkueensa avausmiehistöön ja juoksi kauden aikana yli tuhat jaardia. ===Miami Dolphins=== Miller oli Dolphinsin neljännen kierroksen varaus vuoden 2012 NFL:n varaustilaisuudesta.Draft 2012 nfl.com Viitattu 9.1.2016 Hän pelasi avauskaudellaan kolmetoistaottelua, joista Miller oli avauskokoonpanossa kerran. Hän onnistui saamaan kauden aikana yhteensä 51 juoksusta 250 jaardia, joista yhdestä hän sai maalin.Lamar Miller nfl.com Viitattu 9.1.2016 Kaudella 2013 Miller pelasi 16 ottelua ja oli avauksessa viisitoista kertaa. Hän juoksi kauden aikana yhteensä 709 jaardia 177 juoksusta ja teki kaksi maalia. Kaudella 2014 Miller pelasi kauden kaikki kuusitoista ottelua avauksessa. Hän juoksi kauden aikana yhteensä 1099 jaardia 216 juoksusta ja teki kahdeksan maalia. Miller teki joulukuussa 2014 New York Jetsiä vastaan Dolphinsien seuraennätyksen 97 jaardin maalijuoksulla.Dolphins RB Lamar Miller Scores 97-Yard TD vs. Jets bleacherreport 28.12.2014 Viitattu 9.1.2016 Kaudella 2015 Miller pelasi toistamiseen kauden kaikissa otteluissa avauksessa. Hän juoksi yhteensä 872 jaardia 194 juoksusta ja teki edellisen kauden tapaan kahdeksan maalia. Millerin kauden pisin juoksumaali oli 85 jaardia Houston Texansia vastaan lokakuussa 2015. ===Houston Texans=== Maaliskuussa 2016 Miller allekirjoitti neljänvuoden sopimuksen Houston Texansin kanssa.Texans reach deal with running back Lamar Miller chron.com 9.3.2016 Viitattu 24.6.2016 ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Afroamerikkalaiset Luokka:Vuonna 1991 syntyneet Luokka:Elävät henkilöt
Natoli

Natoli on muun muassa seuraavien henkilöiden sukunimi: * Antonino Natoli (1539–1618), italialainen munkki, teologi ja pyhimys * Francesco Natoli, italialainen aatelismies * Galdo Natoli (1906–1971), italialainen liikemies * Gioacchino Natoli (s. 1940), Palermon hovioikeuden presidentti * Giacomo Natoli (1846–1896), italialainen pankkiiri ja poliitikko * Giovanni Forti Natoli, italialainen aatelismies * Giuseppe Natoli (1815–1867), italialainen valtiomies * Guido Natoli (1893–1966), italialainen pankkiiri * Luigi Natoli (1799–1875), italialainen katolinen prelaatti * Luigi Natoli (1857–1941), italialainen kirjailija * Vincenzo Natoli (1690–1770), italialainen tuomari ja markiisi == Katso myös == * Natoli, italialainen aatelissuku * Natolin palatsi Palermossa, Sisilassa
Totuuden treffit

Totuuden treffit on deittiohjelma, jossa jokaisessa jaksossa kaksi toisilleen tuntematonta sinkkua tapaa toisensa sokkotreffeillä. Ensimmäinen jakso esitettiin Yle TV2-kanavalla 12. marraskuuta 2015. == Jaksot == Jakso Henkilöt Ensiesitys 1 Riina, 27 ja Antti, 25 12. marraskuuta 2015 2 Nelli, 23 ja Janne, 27 19. marraskuuta 2015 3 Lotta, 36 ja Mikko, 35 26. marraskuuta 2015 4 Johanna, 30 ja Kari, 36 3. joulukuuta 2015 5 Riikka, 31 ja Timo 31 10. joulukuuta 2015 6 Hanna, 26 ja Nea, 27 7. tammikuuta 2016 7 Hanna, 21 ja Johnny, 24 14. tammikuuta 2016 8 Erica, 38 ja Niku, 41 21. tammikuuta 2016 == Lähteet == Luokka:Yle TV2:n televisio-ohjelmat
Gerald Henderson Jr.

Jerome McKinley ”Gerald” Henderson jr. (s. 9. joulukuuta 1987 Caldwell, New Jersey) on yhdysvaltalainen koripalloilija, joka on pelannut NBA:ssa vuodesta 2009 lähtien. Charlotte Bobcats varasi heittävänä takamiehenä pelaavan Hendersonin NBA:han 12. vuorolla vuoden 2009 varaustilaisuudessa. Hän on edustanut sarjassa Bobcatsin, myöhemmin Hornetsin, lisäksi Portland Trail Blazersia.Basketball-Reference.com Hendersonin isä on kilpauransa päättänyt NBA-pelaaja ja sarjan kolmikertainen mestari Gerald Henderson. He vierailivat ensimmäisellä Suomessa järjestetyllä NBA-nuorisoleirillä kesällä 2015.http://www.basket.fi/uutiset/kaikki_uutiset/?x122462=31195822http://www.basket.fi/uutiset/kaikki_uutiset/?x122462=31745504http://www.basket.fi/uutiset/kaikki_uutiset/?x122462=32074722 Henderson suoritti yliopistotutkintonsa loppuun vuonna 2015http://yle.fi/urheilu/leiri_varattiin_viidessa_minuutissa_loppuun_-_130_lasta_nba- tahtien_opissa/8053659. == Lähteet == * Gerald Henderson NBA Stats Basketball- Reference.com * Gerald Henderson Stats College Basketball at Sports- Reference.com * Profiili nba.com === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1987 syntyneet Luokka:Elävät henkilöt
Marta Dusseldorp

Marta Dusseldorp (s. 1. helmikuuta 1973) on australialainen näyttelijä. Hänet tunnetaan muun muassa toimittaja Linda Hillerin roolista Jack Irish -elokuvissa ja sairaanhoitaja Sarah Adamsin roolista draamasarjassa Kotiin takaisin. Dusseldorp on naimisissa näyttelijä Benjamin Winspearin kanssa, ja he ovat näytelleet yhdessä myös Kotiin takaisin -sarjassa. Parilla on kaksi tytärtä. == Ura == Vuonna 2011 Dusseldorp esiintyi draamasarjassa Crownies, jossa hän näytteli syyttäjä Janet Kingiä. Sarjaa tehtiin vain yksi tuotantokausi, mutta myöhemmin Janet King sai oman nimikkosarjansa. Vuonna 2015 Dusseldorp sai nimiroolistaan Janet King -sarjassa Australian parhaan draamasarjan naisnäyttelijän AACTA-palkinnon. == Valikoitu filmografia == === Elokuvia === * Tie paratiisiin (1997) – Helen van Praagh * Praise (1998) – Rachel * Ensirakkaus (2000) – Monique * Burning Man (2011) – Lisa * Jack Irish 1: Bad Debts (2012) – Linda Hiller * Jack Irish 2: Black Tide (2012) – Linda Hiller * The Railway Man (2013) * Jack Irish 3: Dead Point (2014) – Linda Hiller === Televisiosarjoja === * Crownies (2011) – Janet King * Kotiin takaisin (2013–2018) – Sarah Adams * Janet King (2014–2017) – Janet King * Stateless (2020) – Margot == Lähteet == == Aiheesta muualla == * Luokka:Australialaiset näyttelijät Luokka:Vuonna 1973 syntyneet Luokka:Elävät henkilöt
Arsenije III Crnojević

Arsenije III Crnojević (1633-1706) oli Pécin arkkipiispa, serbien patriarkka ja serbien poliittinen ja hengellinen johtaja. Hän oli mukana tukemassa ottomaanien vastaista kapinaa luottaen muun muassa Habsburgien apuun. Kapinan kukistuttua Arsenije III johti kymmenet tuhannet serbit pakoon turkkilaisten kostotoimia Habsburgien hallitsemille alueille, missä hän vaati autonomiaa Serbian ortodoksiselle kirkolle. Keisari Leopold I myönsi autonomian Serbian ortodoksiselle kirkolle hänen hallitsemillaan alueilla. Arsenije III kuoli Wienissä. == Lähteet== Luokka:Patriarkat Luokka:Serbialaiset henkilöt Luokka:Vuonna 1633 syntyneet Luokka:Vuonna 1706 kuolleet
Jälkiä 2001–2011

Jälkiä 2001–2011 on suomalaisen Happoradio-yhtyeen ensimmäinen kokoelma- albumi, joka julkaistiin 19. lokakuuta 2011. Albumi nousi Suomen virallisen listan sijalle 6. == Kappaleet == === CD 1 === # # # # # # # # # # # # # # === CD 2 === # # # # # # # # # # # # * # * # * * Live Joensuun kaupunginorkesterin (joht. Krzysztof Dobosiewicz) kanssa Joensuun Carelia-salissa toukokuussa 2010. === DVD === * Jälkiä 2001–2011 -dokumentti === Musiikkivideot === * Sinä * Pois Kalliosta * Linnusta sammakoksi * Tavikset * Suru on * Hirsipuu * Che Guevara * Puhu äänellä jonka kuulen * Olette kauniita * Pelastaja * Ahmat tulevat \+ Tykin ja DeFrostin kommenttiraidat == Arvostelut == * Soundi: Soundi == Lähteet == == Aiheesta muualla == * Jälkiä 2001–2011 Discogs-sivustolla Luokka:Vuoden 2011 kokoelma- albumit Luokka:Happoradion albumit
Mercy Peakin lääkäriasema

Mercy Peakin lääkäriasema (Mercy Peak) on uusiseelantilainen draamasarja. Sarjan pääosassa on tohtori Nicky Somerville (Sara Wiseman), joka muuttaa suurkaupungin vilinästä työskentelemään pikkupaikkakunnan sairaalaan. Nickin työkavereina ovat William (Jeffrey Thomas) ja tämän poika Alistair (Craig Parker). Sarjaa tehtiin kolme kautta, ja sen ensimmäinen jakso esitettiin Uudessa-Seelannissa 25. heinäkuuta 2001 ja viimeinen 19. maaliskuuta 2004. Suomessa sarjaa alettiin esittää Yle TV1:llä 23. joulukuuta 2010, ja viimeinen jakso esitettiin 10. maaliskuuta 2011. == Näyttelijät == == Aiheesta muualla == * * Luokka:Uusiseelantilaiset televisiosarjat Luokka:Draamasarjat Luokka:2000-vuosikymmenen televisiosarjat Luokka:Televisiosarjat terveydenhoidosta
Rattus on rautaa

Rattus on rautaa on suomalaisen punkyhtyeen Rattuksen vuonna 1981 julkaistu EP-levy. Sen piti Rattuksen kahden ensimmäisen levyn tapaan ilmestyä omakustanteena, mutta kun yhtye ei pystynyt maksamaan kuluja, tuli apuun Poko Rekordsin omistaja Epe Helenius. EP:n nimeksi suunniteltiin alun perin Tribute to John Lennon, mutta Lennonin kuoleman läheisyydestä johtuen Poko Rekords päätti lopulta julkaista sen eri nimellä. Levyn kannen on suunnitellut Juho Juntunen. Vuonna 2011 saksalainen Höhnie Records julkaisi EP:n seitsentuumaisena vinyylinä, josta otettiin tuhannen kappaleen painos. == Muusikot == *Jake – laulu, kitara *Tomppa – basso *Vellu – rummut == Kappaleet == ;A-puoli # # # ;B-puoli # # == Lähteet == *RATTUS: RATTUS ON RAUTAA Finnmusic. ===Viitteet=== Luokka:Vuoden 1981 EP:t Luokka:Rattuksen albumit
Rajoitettu ydinsota

Rajoitettu ydinsota on suomalaisen punkyhtyeen Rattuksen vuonna 1982 julkaistu EP-levy. Yhtyeen kolmen ensimmäisen levyn sijaan se sisältää perinteisen punkin sijaan hardcore-vaikutteista materiaalia. Levy julkaistiin myöhemmin Suomen lisäksi Ranskassa ja Brasiliassa paikallisilla levymerkeillä. Sen materiaali on mukana myös vuonna 1993 ilmestyneellä kokoelma-CD:llä Levytykset 1981–1984. Rajoitettu ydinsota on yksi ensimmäisiä suomalaisia hardcore- levyjä. Sitä on kutsuttu myös Rattuksen "läpimurtolevyksi" ja EP:n kappaleet saivat jopa radiosoittoa. Musiikillisesti levy on edeltäjiään synkempi ja sanoitukset olivat muuttuneet samalla vakavammiksi, käsitellen Ronald Reagania, ydinsotaa ja fasismia. Vaikutteita oli saatu erityisesti brittiläiseltä Dischargelta. Vuonna 2011 saksalainen Höhnie Records julkaisi EP:n seitsentuumaisena vinyylinä, josta otettiin tuhannen kappaleen painos. == Muusikot == *Jake – laulu, kitara *Tomppa – basso *Vellu – rummut *Annikki – taustalaulu *Punsku – taustalaulu *Vote – taustalaulu == Kappaleet == ;A-puoli # # ;B-puoli # # == Lähteet == *RATTUS: RAJOITETTU YDINSOTA Finnmusic. ===Viitteet=== Luokka:Vuoden 1982 EP:t Luokka:Rattuksen albumit
Kapinlauluhaukka

Kapinlauluhaukka (Melierax canorus) on haukkojen heimoon kuuluva päiväpetolintu. Sitä tavataan seuraavissa maissa: Angola, Botswana, Namibia, Etelä-Afrikka, Zimbabwe, myös Lesoto, jossa se ei kuitenkaan pesi. Jotkut tutkijat katsovat, että somalianlauluhaukka on kapinlauluhaukan alalaji, toiset taas pitävät sitä omana lajina. Sen kanta on valtavan suuri, ja se on vakaa, sillä sen pienenemistä ei ole havaittu eikä erityisiä uhkia ole Todettu. Sen elinpiiriä ovat kuumat ja kuivat aavikot, arot, savannit ja pensaikkoalueet.Birdlife.org viitattu 9.1.2016 ==Lähteet== ==Aiheesta muualla== * Pale Chanting Goshawk, Species text in The Atlas of Southern African Birds *Pale Chanting Goshawk, The Hawk Conservancy *Melierax canorus , Biodiversity Explorer *Southern Pale Chanting Goshawk, Oiseaux Luokka:Haukat
Oskarsson

Oskarsson, Oscarsson, Oskarson, Oscarson on seuraavien merkittävien henkilöiden sukunimi: * Bo Oscarsson, oik. Eric Olsoni (1893–1973), suomalainen kirjakauppias, kriitikko, näytelmäkirjailija * Markus Oscarsson (s. 1977), ruotsalainen meloja * Per Oscarsson (1927–2010), ruotsalainen näyttelijä * Peter Oskarson (s. 1951), ruotsalainen teatteriohjaaja * Styrbjörn Oskarsson (s. 1959), suomalainen jalkapalloerotuomari
Peltsin Lappi

Peltsin Lappi on ohjelma, jossa Mikko Peltola kulkee Lapin tuntureilla ja erämaastoissa. Ensimmäinen tuotantokausi alkoi Yle TV2-kanavalla 24. elokuuta 2012.http://yle.fi/vintti/yle.fi/tv2/juttuarkisto/paivittaiset- ohjelmanostot/peltsin-lappi.html Toinen tuotantokausi 20. syyskuuta 2013.http://yle.fi/vintti/yle.fi/tv2/juttuarkisto/paivittaiset- ohjelmanostot/peltsin-lappi-2.html === Nimi === == Ensimmäinen tuotantokausi == Jakso Nimi Ensiesitys 1 Teno 17. elokuuta 2012 2 Saamenmaa 24. elokuuta 2012 3 Porot 31. elokuuta 2012 4 Kulta 7. syyskuuta 2012 5 Tunturit 14. syyskuuta 2012 == Toinen tuotantokausi == Jakso Nimi Ensiesitys 1 Itä-Lappi 20. syyskuuta 2013 2 Salla 27. syyskuuta 2013 3 Lokka 4. lokakuuta 2013 4 Lemmenjoki 11. lokakuuta 2013 5 Pohjois-Lappi 18. lokakuuta 2013 == Lähteet == == Aiheesta muualla == * Peltsin Lappi Yle Elävässä arkistossa Luokka:2010-luvun suomalaiset televisiosarjat Luokka:Yle TV2:n televisio- ohjelmat Luokka:Suomalaiset matkailuohjelmat
Stock

Stock on muun muassa seuraavien merkittävien henkilöiden sukunimi: * Brian Stock (s. 1939), yhdysvaltalainen historioitsija * Constant Vanden Stock (s. 1914–2008), belgialainen jalkapalloilija * Daniel Stock (s. 1992), norjalainen maastohiihtäjä * Dennis Stock (1928–2010), yhdysvaltalainen journalisti ja valokuvaaja * Lara Stock (s. 1992), kroatialais-saksalainen shakinpelaaja * Leonhard Stock (s. 1958), itävaltalainen alppihiihtäjä * Peter Stock (s. 1974), ruotsalainen jääpalloilija * Simon Stock (1165–1265), englantilainen karmeliittamunkki ja pyhimys ==Katso myös== * Laughing Stock * Stock Aitken Waterman
Tripla

Tripla voi tarkoittaa seuraavia asioita: *tripla-, kolminkertainen, kolmen sarja *Tripla, kauppakeskus Helsingin Pasilassa *Tripla, Nelonen- televisiokanavan esittämä sketsiohjelma *Tripla, Aku Ankan taskukirja 369.
Lohi (täsmennyssivu)

Lohi voi tarkoittaa seuraavia: * lohi (atlantinlohi, Salmo salar), kalalaji * kirjolohi (Oncorhynchus mykiss), kalalaji * lohet (Salmoninae), kala-alaheimo * lohet (Salmonidae), kalaheimo * Kauppakeskus Lohi, kauppakeskus Lohjalla * Lohi-veneet, Salmone Oy:n valmistamia moottori- ja purjeveneitä * Lohi 34, Hans Groopin suunnittelema vene * Lohi-Pesis, aik. Jyväskylän Lohi, jyväskyläläinen pesäpalloseura * Lohi, sukunimenä: ** Eero Lohi (1927–2023), nykyaikainen viisiottelija ** Hannes Lohi (s. 1974), eläinlääketieteellisen molekyyligenetiikan professori ** Kalle Lohi (1872–1948), kansanedustaja, ministeri (kesk.) ** Lauri Lohi (1898–1938), päätoimittaja ** Markus Lohi (s. 1972), kansanedustaja (kesk.) ** Mirjam Lohi (s. 1961), kirjailija ** Myy Lohi (s. 1990), näyttelijä ja ääninäyttelijä ** Seppo Lohi (s. 1947), pappi, lestadiolaisuuden tutkija ** Tapani Lohi (s. 1965), oikeustieteilijä ** Tuomas Lohi (s. 1979), kunnanjohtaja ** Veera Lohi (o.s. Sandberg, 1899–1991), kätilö ja kansanperinteen kerääjä Luokka:Luettelot henkilöistä sukunimen mukaan
Kivilahti (sukunimi)

Kivilahti on muun muassa seuraavien merkittävien suomalaisten henkilöiden sukunimi: * Camilla Kivilahti-Parland (o.s. Kivilahti, 1939–2016), kuvataiteilija * Elias Kivilahti (1929–1999), kansanmuusikko, säveltäjä ja suomalaisen kansanmusiikin kerääjä * Janne Kivilahti, basisti * Jalmari Kivilahti (1880–1952), poliitikko, Suomen Sosialistisen Työväenpuolueen varapuheenjohtaja * Kaarlo Kivilahti (1909–1976), kommunisti, Punaisen Valpon apulaispäällikkö 1947-1948 * Johan-Antti Kivilahti (s. 1998), seiväshyppääjä * Kaarina Kivilahti (o.s. Aalto, ent. Kihlberg, s. 1945), putiikinpitäjä, julkisuuden henkilö * Kosti Kivilahti (1907–1969), työväenlaulujen säveltäjä ja sanoittaja ==Katso myös== * Kivenlahti
Pyhän Trofimuksen kirkko

Pyhän Trofimuksen kirkko (St. Trophime, ) on Etelä-Ranskan Arles'ssa sijaitseva kirkko. Sen rakentaminen on aloitettu 700-luvulla. Kirkko on romaanisen arkkitehtuurin huomattava edustaja. Kirkon rakenteessa toistuu roomalaisajan basilikan muoto. Julkisivua ei ole korostettu torneilla, kuten reininmaalaisissa romaanisissa kirkoissa. St. Trophimen torni on valmistunut vasta 1100-luvulla. Rakennus edustaakin romaanisen tyylin varhaisvaihetta. Keisari Fredrik Barbarossa kruunattiin keisariksi St. Trophimen katedraalissa kesällä 1178 ja keisari Kaarle IV kesällä 1365. Vuodesta 1981 lähtien kirkko on ollut Unescon maailmanperintökohde yhdessä Arles'n muiden roomalaisaikaisten ja romaanisten rakennusten kanssa. == Lähteet == == Aiheesta muualla == * St. Trophime, Arles , Christine M. Bolli, Smarthistory. Luokka:Ranskan kirkot Luokka:Unescon maailmanperintökohteet Ranskassa Luokka:Arlesin historia
Igor Sergun

Igor Sergun, , (28. maaliskuuta 1957Encyclopedia.mil.ru (webarchive) – 3. tammikuuta 2016) oli venäläinen kenraalimajuri ja Venäjän sotilastiedustelun GRU:n johtaja vuodesta 2011. Hänen edeltäjänsä oli Aleksandr Šljahturov.Igor Sergun Venäjän sotilastiedustelun johtoon Hs.fi 26.12.2011 Sergun kuoli yllättäen vuoden 2016 alussa, ja tapaus on liitetty useisiin Vladimir Putinin ympärillä tapahtuneisiin kuolemiin, kuten maahanlaskujoukkojen varakomentajan, kenraalimajuri Aleksandr Šušukinin kuolema joulukuussa. Erään uutistoimiston mukaan Sergun olisi kuollut jo uudenvuodenaattona Libanonissa.Kreml rauhoittelee vakoilujohtajan kuoleman ympärillä pyöriviä epäilyjä, Hs.fi 8.1.2016 == Lähteet == Luokka:Venäläiset kenraalit Luokka:Vuonna 1957 syntyneet Luokka:Vuonna 2016 kuolleet
Lee Min-ho

Lee Min-ho (, s. 22. kesäkuuta 1987 Soul, Korean tasavalta) on korealainen näyttelijä, laulaja ja malli. == Aiheesta muualla == * Viralliset kotisivut Luokka:Eteläkorealaiset laulajat Luokka:Eteläkorealaiset näyttelijät Luokka:Vuonna 1987 syntyneet Luokka:Elävät henkilöt
Park Shin-hye

Park Shin-hye (, s. Gwangju, Korean tasavalta) on korealainen näyttelijä, laulaja ja tanssija. Park Shin-hye on esiintynyt muun muassa seuraavissa televisiosarjoissa: * Minamisineyo (You're Beautiful), 2009 * Neon naege banhaesseo (Heartstrings), 2011 * Sangsokjadeul (The Heirs), 2013 * Pinocchio, 2014–2015 * Doctors, 2016 * Memories of the Alhambra, 2018–2019 * Sisyphus: The Myth, 2021. == Lähteet == == Aiheesta muualla == * Viralliset japaninkieliset kotisivut Luokka:Eteläkorealaiset laulajat Luokka:Eteläkorealaiset näyttelijät Luokka:Vuonna 1990 syntyneet Luokka:Elävät henkilöt
Matti Lahtela

Matias (Matti) Oskari (M. O.) Lahtela (29. kesäkuuta 1881 Kemijärvi – 24. maaliskuuta 1961 Helsinki) oli suomalainen kunnallisneuvos, Maalaisliiton pitkäaikainen kansanedustaja ja merkittävä kunnallis- ja maakuntapoliitikko. Lahtelan vanhemmat olivat maanviljelijä Matti Lahtela ja Kaisa Gustava Emilia Imponen ja puoliso vuodesta 1903 Briita Kaisa Heikkilä (k. 1954). Ministeri ja kansanedustaja Olavi Lahtela (1915–1968) oli heidän poikansa, yhteensä pariskunnalla oli 11 lasta. Lahtela oli Kemijärven kunnanvaltuuston jäsen sen ensimmäisestä kaudesta 1919 aina vuoteen 1933 asti ja toimi useaan otteeseen myös kunnallislautakunnan eli kunnanhallituksen esimiehenä. Kunnallispoliitikkona Lahtela osallistui aktiivisesti muun muassa moniin osuustoimintahankkeisiin. Vuonna 1921 hän löysi malmiesiintymän, jonka pohjalta oli toiminnassa Kärväsvaaran kaivos 1959–1967. Maalaisliiton kansanedustajana Lahtela toimi 1930–1958 ja ajoi vahvasti varsinkin syrjäisten seutujen asioita. Myös eduskunnassa hän pyrki vaikuttamaan Kemijärven ja laajemmin Lapin läänin kehittämiseen, mukaan lukien liikenneyhteydet kuten Kemijärven rata, mutta myös koulut ja maanhankinta, kuten ”Lex Lahtelaksi” nimetty laki vuodelta 1944. 1930-luvulla hän ajoi Kemijärveä Lapin läänin keskukseksi niin, että Rovaniemi olisi jäänyt Oulun läänin yhteyteen. Lahtela luopui kansanedustajuudesta 1958, jolloin hänen poikansa Olavi Lahtela valittiin puolestaan eduskuntaan. Matti Lahtela kuoli auto-onnettomuudessa saamiinsa vammoihin vuonna 1961. ==Lähteet== ==Aiheesta muualla== * Kansanedustajat, Matti Lahtela Viitattu 9.1.2016. * Luokka:Kansanedustajat Luokka:Suomen Keskustan poliitikot Luokka:Kemijärven kaupunginvaltuutetut Luokka:Lapin vaalipiiri Luokka:Oulun läänin pohjoinen vaalipiiri Luokka:Liikenneonnettomuudessa kuolleet Luokka:Vuonna 1881 syntyneet Luokka:Vuonna 1961 kuolleet